Pomezí

Municipo Pomezí situas en Ĉeĥio, regiono Pardubice, distrikto Svitavy, 5 km oriente de urbo Polička. Vivas ĉi tie  ().

 Historio 
La unua skriba mencio pri Pomezí, ĝis la jaro 1950 nomata Limberk () devenas el la jaro 1265. En akto, per kiu reĝo Přemysl Otakar la 2-a fondas la urbon Polička, estas nomata kiel lokigisto Konrád el Levendorf (Cunradus de Lewendorf), kio estis pli malnova formo de germana nomo de la vilaĝo. El la akto rezultas, ke tiam la vilaĝo kaj fortikaĵeto Levendorf jam ekzistis.

Sub la vilaĝo estis kelkaj grandaj fiŝlagoj, el kiuj ĝis nun restis nur la malsupra.

 Loĝantaro 

 Memorindaĵoj 
 Preĝejo 
Preĝejo de Sankta Georgo, origine gotika el la unua duono de 14-a jarcento, estas en la jaro 1350 rememorata kiel paroĥa. Nuna preĝejo estas baroka, rekonstruita fine de la 17-a jarcento kaj sinsekve en la jaroj 1748, 1780 kaj 1942.

Ĝi estas ununava kun transepto, trilatere fermita presbiterejo kun du absidaj niĉoj je la flankoj kaj kun prisma turo en la okcidenta fronto. Fasadoj estas membrigitaj per lizenaj kadroj. En la presbiterejo estas barela volbo kun segmentoj, la ĥorejo estas ligna duetaĝa, la subtura antaŭĉambro estas volbita kruce sur krestoj.

Ekipaĵo estas rokoka el la dua duono de 18-a jarcento, la ĉefan altaron ornamas statuoj de Sankta Georgo kaj Sankta Floriano kun bildo de Sankta Georgo el la komenco de 19-a jarcento, plua bildo de Sankta Georgo estas sur la ĥorejo, orgeno estas ornamita per rokokaj lignoskulptaĵoj, baptujo devenas el la jaro 1728.

 Ostejo 
La ostejo, enkonstruita en tombejan muron, devenas el la 19-a jarcento, situas sur kvadrata plano, interne troviĝas bildo de Pieto. Apud la enirejo en tombejon estas du statuoj de anĝeloj el la jaro 1870.

 Pluaj memorindaĵoj 
 la paroĥestrejo estas duetaĝa, malfrubaroka,
 kapelo en malsupra parto de la vilaĝo,
 vilaĝestrejo estis rekonstruita je vilaĝoficejo,
 fortikaĵeto fondita de grafoj Walderode kaj grafoj el Kolovraty verŝajne nur en la 16-a jarcento estis pli malfrue rekonstruita por mastrumaj celoj; grenejo estas super la pordego ornamita per blazono datita 1692,
 bieno kun subĉiela kinejo en supra parto de la vilaĝo,
 multaj konservitaj malnovaj bienoj en la tuta vilaĝlongo, kvarlateraj bienoj kaj multvandaj fermitaj ĉarpentitaj garbejoj, lignoskulptita pordego ĉe la bieno n-ro 87.

 Literaturo 
 Marek Podhorský: Pardubický kraj. Eldonis freytag & berndt, eldonejo en Prago en j. 2004.
 Dr. E. Poche, DrSc. a kol. – Umělecké památky Čech. Eldonis Akademia en Prago en j. 1978.

 Pluaj fotoj 

 Eksteraj ligiloj 

 Oficiala paĝaro de mikroregiono Poličsko 
 Monumento al la liberigo

Kategorio:Vilaĝoj en distrikto Svitavy
Kategorio:Municipoj en distrikto Svitavy
Kategorio:Setlejoj en Svitava montetaro